Na podlagi 57., 68. in 70. člena Zakona o javnih uslužbencih (Ur. l. RS, št. 63/07 – ZJU-UPB-3 in naslednji; v nadaljevanju: ZJU) in 25. člena Zakona o delovnih razmerjih (Ur. l. RS, št. [21/13](http://www.uradni-list.si/1/objava.jsp?sop=2013-01-0784) in naslednji; v nadaljevanju: ZDR-1), **Specializirano državno tožilstvo RS, Trg OF 13, 1000 Ljubljana,**

**objavlja uradniško delovno mesto za določen čas, za čas nadomeščanja začasno odsotne javne uslužbenke, do predvidoma 3. 9. 2025 oziroma do vrnitve javne uslužbenke z materinskega in starševskega dopusta**

**SVETNIK V PRAVOSODJU ZA KADROVSKE ZADEVE, št. delovnega mesta 7002.**

Kandidati, ki se bodo prijavili na prosto delovno mesto, morajo imeti sklenjeno delovno razmerje za nedoločen čas v organu državne uprave, drugem državnem organu ali uprave lokalnih skupnosti, ki so vključeni v interni trg, izpolnjevati naslednje pogoje:

* univerzitetna ali najmanj visoka strokovna s specializacijo oziroma magisterijem/druga stopnja,
* najmanj 6 let delovnih izkušenj,
* znanje uradnega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
* dovoljenje za dostop do tajnih podatkov stopnje tajnosti »TAJNO«, ki ga kandidat lahko pridobi naknadno.

Poleg navedenih pogojev mora kandidat izpolnjevati splošne pogoje, ki jih urejajo predpisi s področja delovnega prava.

Pri izbiri kandidata bomo upoštevali delovne izkušnje v skladu s 13. točko 6. člena ZJU in petim odstavkom 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. 58/03 in naslednji). **Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.**

**Delovne naloge:**

* + izvrševanje zadev uprave organa s kadrovskega področja,
  + opravljanje najzahtevnejših strokovnih del skladno s predpisi, ki urejajo postopek na posameznem področju in materialnimi predpisi,
  + priprava splošnih aktov in drugih strokovnih ter organizacijskih gradiv in navodil organa s kadrovskega področja,
  + sprejem odločitev in priprava strokovnih podlag za najpomembnejše odločitve na področju delovanja organa,
  + priprava pomembnejših poročil, analiz in informacij s kadrovskega področja,
  + vodenje kadrovskih evidenc in razpisnih postopkov,
  + izdelava odločb, pogodb, odredb in navodil s kadrovskega področja,
  + vnašanje sistemizacije oziroma sprememb sistemizacije, pogodb o zaposlitvah in drugih podatkov v zvezi z delojemalci v programsko aplikacijo MFERAC,
  + druga dela in naloge po odredbi vodje, namestnika vodje in direktorja.

**Prijava mora vsebovati:**

1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede datum sklenitve in datum prekinitve delovnega razmerja pri posameznem delodajalcu, kratko opiše delo, ki ga je opravljal pri tem delodajalcu, ter navede stopnjo zahtevnosti delovnega mesta;
3. pisno izjavo kandidata, da ima sklenjeno delovno razmerje za nedoločen čas v državni upravi, pravosodnih organih, drugih državnih organih ali upravah lokalnih skupnosti, ki so pristopili k »Dogovoru o vključitvi v interni trg dela«;
4. pisno izjavo kandidata, da:
   * je državljan Republike Slovenij,
   * ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot 6 (šest) mesecev,
   * zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
5. pisno izjavo kandidata, da ima dovoljenje za dostop do tajnih podatkov stopnje tajnosti »TAJNO« oziroma če dovoljenja nima, pisno izjavo, da soglaša s tem, da se bo zanj opravilo varnostno preverjanje za dostop do tajnih podatkov stopnje tajnosti »TAJNO« v skladu z Zakonom o tajnih podatkih (Ur. l. RS, št. 50/06 in naslednji);
6. pisno izjavo, da za namen tega postopka dovoljuje Specializiranemu državnemu tožilstvu RS pridobitev podatkov iz zgoraj navedenih izjav iz centralne kadrovske evidence oziroma iz kadrovske evidence organa, v katerem opravlja delo. V primeru, da kandidat z vpogledom v evidence ne soglaša, bo moral sam predložiti ustrezna dokazila,
7. pisno izjavo, da soglaša s tem, da bo Specializirano državno tožilstvo RS osebne podatke, ki jih je navedel v prijavi za prosto delovno mesto in v tej izjavi, obdelovalo v skladu z veljavnim zakonom, ki ureja varstvo osebnih podatkov, in določili Splošne uredbe o varstvu osebnih podatkov (GDPR) izključno za namen izvedbe predmetne javne objave.

V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil pri dosedanjem delu ali z usposabljanjem in izobraževanjem. Kandidat naj k prijavi predloži tudi potrdila, ki dokazujejo pridobljena dodatna znanja, veščine in sposobnosti oziroma izkušnje.

Strokovna usposobljenost kandidatov se bo presojala na podlagi priloženih izjav, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

**Zaželeno je poznavanje delovnopravnega področja in uslužbenske zakonodaje ter sistema MFERAC.**

Z izbranim kandidatom bo sklenjeno delovno razmerje za določen čas, za čas nadomeščanja začasno odsotne javne uslužbenke do predvidoma 3. 9. 2025 oziroma do v**rnitve javne uslužbenke z materinskega in starševskega dopusta,** s polnim delovnim časom in šest (6) mesečnim poskusnim delom. Izbrani kandidat bo delo opravljal v prostorih Specializiranega državnega tožilstva RS, Trg OF 13, Ljubljana.

Izbrani kandidat bo delo opravljal na uradniškem delovnem mestu Svetnik v pravosodju za kadrovske zadeve brez imenovanja v naziv. Pravice oziroma obveznosti se mu bodo določile glede na uradniški naziv svetnik v pravosodju II. Izhodiščni plačni razred razpisanega delovnega mesta je 43. (2.389,72 € bruto).

Kandidati vložijo prijavo v pisni obliki (**na priloženem obrazcu** [**Vloga**](http://www.mnz.gov.si/fileadmin/mnz.gov.si/pageuploads/UUCV/2010/VLOGA-1100-98-2010-ADMINISTRATOR_V_SUPG._5.8.2010.doc) **za zaposlitev**), ki jo pošljejo v zaprti ovojnici **z označbo** »interni natečaj - Svetnik v pravosodju za kadrovske zadeve«, na naslov: Specializirano državno tožilstvo RS, Trg OF 13, Ljubljana **do 27. 5. 2024** (zadnji dan oddaje priporočeno po pošti). Za pisno obliko prijave se šteje tudi elektronska oblika, poslana na elektronski naslov [kadrovska.sdt@dt-rs.si](mailto:kadrovska.sdt@dt-rs.si),pri čemer veljavnost prijave ni pogojena z elektronskim podpisom.

Obvestilo o končanem postopku internega natečaja bo objavljeno na spletni strani Vrhovnega državnega tožilstva RS ([www.dt-rs.si](http://www.dt-rs.si) / zaposlitve) in spletni strani Ministrstva za javno upravo.

Informacije o izvedbi javne objave daje Lidija Turk, tel. št. 01 434 2755, vsak delavnik od 10:00 do 11:00 ure.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.